© Дневник Господин Вълев. Снимката е архивна.

Господин Вълев - известен като Динко - добил популярност като човекът, който се похвали, че лови бежанци, е нанесъл побой над приятелката си. Тя е подала жалба в полицията, като е установено, че тя е удряна по главата и лицето. Нанесена й е лека телесна повреда, съобщиха за "Дневник" от МВР Бургас.

Момичето първоначално е отказала всякакво съдействие на полицията.

От МВР са получили сигнал от лекарите, които приемат младата жена в четири часа през нощта на 12 април в Бургас с множество наранявания.

Момичето, което се казва Деси, заявява в началото, че е паднала по стълбите в къща в Ямбол. В крайна сметка тя сезира МВР днес по-рано за това, че е била бита от Динко. От полицията в Бургас са изпратили жалбата й, медицинсткото от болницата, което сочи за лека телесна повреда, снетите показания от медицинския персонал, в полицията в Ямбол, където е извършено деянието.

От МВР в Ямбол не бяха открити за коментар.

Пред буркаския сайт "Флагман" Динков заявява, че е в Чикаго.

Според информацията на медиата, Господин Вълев опитал да прочете съобщенията в новия телефон на Десислава, но тъй като той се отключвал само с пръстов отпечатък, а тя не желаела да го положи – той я е удрял, като дори е извадил нож и я затворил в банята.

В средата на февруари пред "Дневник" от прокуратурата в Бургас заявиха, че разследването за подбуждане към дискириминация, насилие и омраза, основани на народност и етническа принадлежност срещу Вълев все още продължава, като по него имало да се върши още доста работа.